**ARBEIDSBESKRIVELSE**

# Fakultetet for Biovitenskap, NMBU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Metodenavn:** **Tørrstoff**

BIOVIT-nr.: Arb1044

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. Innledning/hensikt**

Vann er en viktig komponent i fôret. Vanninnholdet varierer mye mellom de forskjellige fôrtypene og det er derfor viktig å vite væske- og tørrstoffinnholdet i fôret i forhold til hvor mye fôr dyret skal tildeles i en fôrrasjon.

Metoden bestemmer mengde tørrstoff i prøvene etter tørking ved 103 °C ± 2 °C til konstant vekt (minimum 9 timer for en del matrikser). Prøvene tørkes i minimum 4 timer eller natten over. Råprøver må stå natten over. Gras – og surfôrprøver tørkes på 60 °C natten over. Dette for å unngå tap av flyktige forbindelser.

Beregninger for korreksjonen av tap av flyktige forbindelser i surfôrprøver beregnes ved hjelp av Volden, H., 2011 og gjøres av de som har rekvirert analysen.

**2. Reagenser**

Ingen

**3. Risikovurdering**

Bruk tang og evt. hansker når du skal ta ut prøvene av tørkeskapet.

Skulle du brenne deg; bruk rennende kaldt vann de første minuttene. Bruk så rennende lunket vann slik at frostskader ikke oppstår.

Støvmaske benyttes ved behov.

**4. Utstyr**

Vekt (0,0001 g).

Tørkeskap (103 °C ± 2 °C).

Telleglass, porselen- eller metall digeler.

Stålbrett (til å sette prøvene i).

**5. Prøvemateriale**

Metoden kan benyttes til alt av organisk materiale. Malingsgrad 1 mm på ”tørt” materiale. Metoden kan også benyttes på råprøver.

**6. Arbeidsbeskrivelse**

* 1. Merk telleglass eller digeler med prøvens nummer.
	2. Vei telleglasset og registrer vekten (**W0**).
	3. Tarer vekta og vei inn ca 0,5 - 1,0 g prøve (**W1**).
	4. Prøvene settes i tørkeskap ved 103 °C ± 2 °C. Prøvene tørkes i minimum 4 timer eller natten over.

|  |  |
| --- | --- |
| Tid | Type prøve |
| 4 timer | Fortørka prøver |
| Over natt | Råprøver |

* 1. Tørkede prøver settes i eksikator (med aktivt tørkemiddel, kiselgel) til avkjøling
	2. Når temperaturen på prøvene er blitt stabil (romtemperatur) veies prøvene (**W2**).

**7. Beregning av analyseresultatet**

$\frac{\left(W\_{2}-W\_{0}\right)}{W\_{1}}×1000$= mengde tørrstoff i prøven, oppgis i g/kg

**W0** = vekt telleglass.

**W1** = vekt prøve før tørking.

**W3** = vekt prøve + telleglass etter tørking.

Merk (!): Noen prøver, f.eks. surfôr, inneholder flyktige forbindelser. Dette korrigeres av de som har rekvirert analysen.